Semená Livistonia jenkinsiana
Všetky druhy paliem patria do čeľade arekovité (Arecaceae).
Semená teplomilných druhov (väčšina) doporučujeme pred sadením namočiť na niekoľko dní do vody teplej 30–40 °C (stačí, ak pohár na zaváranie naplnený vodou a v naj namočené semená položíte na radiátor ústredného kúrenia).
Semená mrazuvzdorných druhov máčajte pri teplote okolo 20 °C.
Semená potom zasaďte do črepníkov naplnených hlinitou zeminou (môže byť aj bežný záhradnícky substrát pre izbové rastliny). Semená ponúkaných druhov klíčia veľmi ochotne cca 30–90 dní najlepšie pri teplote 25 °C (vzácnejšie druhy až 6 mesiacov; táto doba sa dá podstatne skrátiť máčaním vo vode pred vysiatím). Môže byť aj bežná izbová teplota okolo 20 ° C, vtedy však trvá klíčenie dlhšie. Zeminu udržiavajte v kvetináčoch vlhkú – nie mokrú!
TIP: Bývate v byte a neviete ako zabezpečiť vyššiu teplotu potrebnú na klíčenie? Vysievajte palmy v zimnom období, kedy sa vykuruje a črepník postavte na radiátor – pred tým však pokusne odmerajte teplotu v pôdy v kvetináči po jednom dni strávenom na radiátore, aby teplota nevystúpila nad 30 °C. Ak vystupujte, dajte pod črepník nejakú podložku, aby bol črepník viac vzdialený od tepelného zdroja a potom teplotu opäť odmerajte. Ak bude vyhovujúca, môžete tam umiestniť črepníky s výsevmi.
Orientačné doby klíčenia u jednotlivých druhov: rod Washingtonia 3–4 týždne, Livistonia chinensis 4–5 týždňov, Phoenix 4–6 týždňov, Rhopalostylis 3 týždne – 3 mesiace, Borassus 8 týždňov, Parajubaea 1 mesiac až 2 roky.
Palmu prvý krát presaďte vtedy, keď začínajú rásť delené listy. Neskôr ju presádzajte každoročne v apríli–máji, trojročné a staršie stačí každý druhý–tretí rok. Pozor na citlivé korene!
Viac-menej všetky ponúkané palmy sú nenáročné, vhodné aj začínajúcim pestovateľom. Dobre rastú aj v bytoch s ústredným kúrením.
KPR sa predstavuje
Kategórie: Všetky Botanix Exotické rastliny Hliva ustricová Hľuzovky Ihličnany Indonézia Kvetnaté lúky Mrazuvzdorné palmy Mäsožravé rastliny Naše rastliny Návody na pestovanie rastlín Ohrozené rastliny Palmy Testy Tropické ovocie Trávnik Vodné a močiarne rastliny Záhradkárske výstavy Záhradné dreviny Škodcovia rastlín